tomron87/hebrew-wikipedia-sentences-corpus huggingface dataset:
ההנהלה התמודדה עם חובות עבר מעיקים, רשמה עמותה חדש, ארגנה את העמותה במסגרת מחלקות והעבירה את כל הפעילות לפסים מקצועיים תוך הקפדה על כללי המנהל התקינים ועל פעילות במסגרת תקציבית מבוקרת.
הובאו מאמנים ברמה גבוהה יחסית גם לבוגרים וגם למחלקת הנוער, גויסו שחקני רכש וכתוצאה מכל אלה, חל שיפור דרסטי במצב המועדון.
בסיום עונת 1990/91 הקבוצה עלתה מליגה א' לליגה הארצית, ובסיום עונת 1992/93 עלתה לליגה הלאומית, אז הליגה הבכירה, שם שהתה שבע שנים רצופות (בין 1993-2000).
היו אלו ימי השיא של הקבוצה שתקעה יתד בליגה העליונה.
עם פרישתו של לנדאו מתפקיד ראש העיר והורדה חדה בגודל התקציבים לקבוצה לפי החלטת ראש העיר החדשה יעל גרמן, הרים את הכפפה מאמן השוערים באותו זמן, אריאל שיימן.
הקיצוץ התקציבי החד מצד העירייה נתן את אותותיו והורגש בפועל.
בעונת 1998/99 עוד הציגה הקבוצה עונה טובה תחת המאמן שייע פייגנבוים ובכיכובו של קשר נבחרת אוקראינה לשעבר אולג נדודה, אך עונת 1999/2000 כבר הייתה שונה.
פייגנבוים, שפתח את העונה בתור מאמן, הביא לקבוצה שחקנים יקרים יחסית, כמו אישטוון שאלוי, אלי דריקס ואיציק זוהר.
אולם הרכש הנוצץ לא התחבר, והקבוצה נקלעה כבר עם פתיחת העונה לקרבות התחתית.
פייגנבוים פוטר, זוהר עזב, ודריקס פרש מכדורגל באמצע העונה.
בסוף העונה מונה דריקס למאמן חירום בקבוצה, שהפסידה במחזור האחרון 2–4 למכבי חיפה, ונשרה לליגה השנייה.
שיימן שלקח בעלות על הקבוצה, ניסה לשקם את הקבוצה, ואף תבע את העירייה עקב קשיים רבים שהערימה עליו, אך הפסיד בתביעה.
הליגה הלאומית בין השנים 2000–2006
מכבי הרצליה כשלה בהעפלה לליגת העל בסיום עונת 2000/2001. בעונה שלאחר מכן היה נראה, כי הקבוצה בדרכה הבטוחה לליגת העל, כאשר חלוץ הקבוצה ליאור אסולין הבקיע מספר רב של שערים, והקבוצה ניצבה במרבית העונה במקומות הראשונים.
אולם, הפסד 2–3 להפועל רמת גן במחזור הסיום מנע ממכבי הרצליה את ההעפלה לליגת העל, והקבוצה סיימה במקום השלישי בלבד.
ההישג הבולט ביותר של הקבוצה בימיה בליגה השנייה היה סגנות גביע המדינה ב-2005, כאשר הפסידה בגמר למכבי תל אביב בבעיטות הכרעה לאחר הארכה.
בסיום עונת 2005/2006, לאחר שש עונות בליגה השנייה, הקבוצה הצליחה לעלות שוב לליגה הראשונה.
לפני חזרתה לליגה הראשונה התאמנה הקבוצה תחת הדרכתו של המאמן פרדי דוד.
כחודש לפני פתיחת עונת 2006/07 התפטר דוד כיוון שלטענתו, בעלי הקבוצה אריאל שיימן התערב בעניינים המקצועיים.
במקומו מונה שחקן העבר ראובן עטר.
לאחר 7 מחזורים בלבד פוטר עטר, ואל תפקיד המאמן חזר פרדי דוד.
באותה עונה זכתה הרצליה בתואר הראשון והיחיד בתולדותיה, גביע הטוטו, לאחר ניצחון 1–2 בהארכה מול הפועל כפר סבא, משער של עומר בוקסנבוים בדקה ה-116.
בסיום עונת 2007/2008 שבה מכבי הרצליה לליגת המשנה, לאחר שסיימה במקום האחרון בליגת העל, בהפרש של שבע נקודות מהקו האדום.
הליגה הלאומית החל מעונת 2008/2009
לאחר ירידת הליגה החליט פרדי דוד, שלא לחדש את חוזהו עם מכבי הרצליה, זאת למרות רצונו של אריאל שיימן, בעלי הקבוצה, שחפץ בשירותיו.
לבסוף דוד חתם בבני סכנין, ואייל לחמן חתם במועדון.
אולם, לאחר שמונה מחזורים בלבד בעונת 2008/2009 דוד פוטר מסכנין, ולחמן הובא אליה במקומו.
לתפקיד המאמן בהרצליה מונה שמעון הדרי, שפוטר כמה מחזורים קודם לכן ממכבי אחי נצרת.
גם הדרי לא האריך ימים בעמדת מאמן הקבוצה, והוא התפטר לאחר ארבעה הפסדים בארבעה משחקים.
רמי לוי החליף אותו עד סוף העונה, בה הקבוצה סיימה במקום השביעי בטבלה עם 38 נקודות.
בעונת 2009/2010 אימן את הקבוצה סלובודאן דראפיץ', והקבוצה סיימה את העונה במקום העשירי (פלייאוף אמצעי) עם 22 נקודות (לאחר קיזוז).
בעונת 2010/2011 אימן את הקבוצה משה סיני.
הקבוצה סיימה את העונה במקום הרביעי בטבלה (פלייאוף עליון) עם 35 נקודות (לאחר קיזוז).
בעונת 2011/2012 אימן את הקבוצה עופר טלקר, שאימן בעונות הקודמות את קבוצת הנוער של המועדון והעפיל עימה לליגה הראשונה.
בעונה זו הקבוצה הצליחה להעפיל עד לרבע גמר גביע המדינה, אך שם הפסידה 0–1 הפועל רמת השרון (משער בתוספת הזמן).
את העונה סיימה הקבוצה במקום השלישי בליגה, ולא הצליחה להעפיל לליגת העל.
לאחר פתיחה חלשה של עונת 2012/2013 עזב טלקר את הקבוצה, וניסן יחזקאל מונה למאמן.
לאחר סיום העונה, שאותה סיימה הקבוצה במקום השביעי בליגה, הוחלף יחזקאל בתומר קשטן.
לאחר המחזור ה-21 של עונת 2013/2014 הוחלף קשטן בפרדי דוד, ששב לקדנציה רביעית במועדון.
את עונת משחקים זו סיימה הקבוצה במקום העשירי בטבלה.
בסיום עונת 2014/2015 אותה סיימה הקבוצה במקום ה-13 בטבלה, עזב פרדי דוד את תפקידו כמאמן הקבוצה והוחלף בחיים שאבו, לאחר הידרדרות במיקום שב עופר טלקר לקדנציה שנייה בקבוצה והתפטר לאחר משחק אחד בלבד.
מאמן קבוצת הנוער שרון חיטמן הדריך את הקבוצה עד לסיום העונה אותה סיימה הקבוצה במקום החמישי בטבלה.
ב-26 במאי 2016 מונה פטריסיו סייג למאמן הקבוצה ופוטר לאחר המחזור ה-28, מחליפו היה אייל לחמן שחזר לקנדציה שלישית בקבוצה.
את העונה הסיימה הקבוצה במקום ה-13 בטבלה.
את עונת 2017/2018 פתחה הקבוצה עם לחמן אך הוא פוטר לאחר חמישה מחזורים בלבד בעקבות חוסר הצלחה של הקבוצה.
במקומו מונה משה סיני שחזר לקדנציה שנייה וחתם על חוזה לשנתיים, אך הוא התפטר במחזור ה-13 בלבד לאחר שהקבוצה נקלעה למקום האחרון עם שש נקודות בלבד.
בסיום אותה עונה נקבעה ירידת הקבוצה לליגה א' לאחר 27 שנים בשתי הליגות הבכירות, בתום הפסד חוץ 0–2 להפועל רמת גן.
את עונת 2018/2019 פתחה הקבוצה עם המאמן צחי טיאר שפוטר לאחר שמונה מחזורים כשבמקומו מונה עידן בראון.
לאחר סיבוב ראשון חלש התייצבה הקבוצה ובעזרת סיבוב שני מוצלח התברגה בסיום העונה הסדירה במקום החמישי המוביל למשחקי הפלייאוף.
הקבוצה הצליחה לעבור שלושה שלבים, נגד הכח עמידר רמת גן, מכבי שעריים והפועל באקה על גרבייה והגיעה עד למשחק המבחן על העלייה לליגה הלאומית נגד הפועל עכו.
בצמד משחקי המבחן הפסידה הקבוצה 4–7 (4-3 בעכו ו-1–3 בהרצליה) ונשארה בליגה א'.
בסיום העונה עזב המאמן עידן בראון את הקבוצה.
בפתיחת עונת 2019/2020 אימן את הקבוצה מומו ניסטל, בהמשך אימן את הקבוצה למשך מספר ימים שמעון הדרי, עד שערן קוליק מונה למאמן קבוע.
באותה העונה התפטר גם קוליק מתפקידו ובמקומו מונה המאמן חיים לוי, אך גם הוא התפטר לאחר שלאורך תקופה של חודש וחמישה משחקים לא הצליחה לנצח הקבוצה כלל.
במקום לוי חזר למועדון לקדנציה שנייה עידן בר-און, כשהוא המאמן החמישי שממונה לתפקיד זה בקבוצה באותה העונה, לאחר המחזור ה-23 הופסקה עונת המשחקים בעקבות התפשטות נגיף הקורונה והקבוצה נשארה בליגה א'.
את עונת 2020/2021 סיימה הקבוצה במקום השלישי בטבלה.
בעונת 2022 שרדה הקבוצה בליגה א'.
באפריל 2023 הבטיחה את העפלתה בחזרה לליגה הלאומית.
ראו גם: :קטגוריה:כדורגלני מכבי הרצליה
מלכי השערים לקבוצה לפי עונות בשנות ה-2000
מכבי השקמה/רמת חן היא קבוצת כדורגל ישראלית מהעיר רמת גן, שמשחקת כיום בליגה ג'.
הקבוצה הוקמה בשנת 1989 כתוצאה מאיחודן של שתי קבוצות, מכבי רמת השקמה (הוקמה בשנת 1965) ומכבי רמת חן (הוקמה בשנת 1955).
קבוצת הכדורגל של מכבי רמת השקמה הוקמה בשנת 1965 על ידי יעקב אדן.
בסיום עונת 1974–1975 (עם המאמן צ'וצ'קו לוי) העפילה הקבוצה לראשונה לליגה א' (הליגה השנייה).
בשנת 1989 בוצע איחוד עם קבוצת מכבי רמת חן מהשכונה הצמודה, בעונה הראשונה לאיחוד שיחק בקבוצה הכדורגלן דוד לביא והקבוצה העפילה מליגה ב' לליגה א'.
השיקמה/רמת חן שיחקה בליגה א' 4 עונות ולאחר מכן ירדה חזרה לליגה ב', ובעונה שאחריה ירדה לליגה ג'.
בשנת 1997 חזרה הקבוצה לליגה ב' אך ירדה שנית בשנת 1998.
לאחר הירידה הגיע לקבוצה יו"ר חדש, שמוליק חיון, ואיתו החלה הקבוצה לעלות מספר ליגות.
בשנת 1999 חזרה השיקמה/רמת חן לליגה ב' ובחלוף שלוש שנים חזרה לליגה א', אחרי 8 שנות היעדרות.
בשנת 2004 סיימה השקמה/רמת חן במקום השני בליגה א' ועלתה לליגה הארצית בעקבות הורדתה של מכבי קריית גת לליגה א'.
השיקמה/רמת חן שיחקה בליגה הארצית 4 עונות, ובעונת 07/08 ירדה לליגה א', וזאת לאחר שבמחצית הראשונה של העונה, היא פתחה את הליגה בתור קבוצת צמרת.
בתום עונת המשחקים 2009/10 סיימה הקבוצה במקום שני בליגה א' דרום.
במבחנים הפסידה למכבי באר שבע מהליגה הלאומית ונותרה בליגה א'.
בתום עונת המשחקים 2011/12 סיימה הקבוצה במקום ה 15 בליגה א' דרום ונשרה לליגה ב'.
בקיץ 2012 לא נרשמה הקבוצה במשרדי ההתאחדות והקבוצה התפרקה.
בקיץ 2013 נרשמה הקבוצה מחדש והחלה לשחק בליגה ג'.
הקבוצה מארחת במגרש רמת השקמה על שם אבי כהן, המכיל 1000 מקומות ישיבה.
ראו גם: רשימת כדורגלני מכבי השקמה/רמת חן
מכבי "צבי" יבנה היא קבוצת כדורגל ישראלית מהעיר יבנה, המשחקת בליגה א' דרום.
הקבוצה הוקמה באוקטובר 1962 ונקראה בתחילה מכבי כפר יבנה, ובהמשך שונה שמה למכבי יבנה.
בסיום עונת 1970/1971 עלתה הקבוצה לראשונה מליגה ג' לליגה ב', לאחר שניצחה 0–1 את בית"ר קטמונים באצטדיון ימק"א במשחק המכריע.
בעונת 1973/1974 סיימה הקבוצה במקום המוביל למבחני העלייה לליגה א', אך כשלה במשחקי המבחן ונשארה בליגה.
בסיום עונת 1975/1976 (עם המאמן יעקב גולדפרב) העפילה הקבוצה לראשונה לליגה א' לאחר ניצחון בתוצאה 0–4 מול הפועל שיכון המזרח.
גדול חלוציה בכל הזמנים - קוקו עמר, הבקיע צמד.
בסיום עונת 1979/1980 (עם המאמן אריה סגל) העפילה הקבוצה לליגה הארצית.
בשנים אלה הצטרף לקבוצה ציון יעקב (פוגל) אשר הגיע אליה מקבוצת הפועל עליה כפר סבא.
פוגל הפך לכוכבה הגדול של הקבוצה בשנות ה-80, והוא אחד מגדולי השחקנים במועדון בכל הזמנים.
במחזור הסיום של עונת 1981/1982 (עם המאמן ליאון קונסטנטינובסקי) ניצחה הקבוצה את הפועל טבריה 0–4 וסיימה במקום השלישי שהבטיח העפלת הקבוצה לראשונה בתולדותיה לליגה הלאומית (הליגה הבכירה דאז).
הקבוצה שיחקה בליגה הלאומית במשך חמש עונות, ומיקומה הגבוה ביותר היה המקום העשירי אליו הגיעה פעמיים - בשנים 1983 ו-1985. ב-1985 זכתה הקבוצה בגביע הטוטו, בשנתו הראשונה לקיומו של המפעל.
זהו התואר היחיד של המועדון עד היום.
בסיום עונת 1986/1987 ירדה הקבוצה לליגת המשנה.
בליגת המשנה כשלה הקבוצה פעמיים במחזור הסיום להעפיל חזרה לליגה הבכירה.
הפעם הראשונה הייתה בשנת 1989 בה הפסידה להפועל רמת גן, ובפעם השנייה בעונה שאחרי, בשנת 1990, בה הפסידה את העלייה להפועל תל אביב.
בסיום עונת 1990/1991 הצליחה הקבוצה לחזור לליגה הלאומית מהמקום השני, אך לאחר עונה נשרה לליגת המשנה.
בסוף שנות ה-90 החלה הקבוצה להתדרדר במורד הליגות.
בשנת 2001 הצליחה הקבוצה לחזור לליגה הארצית, הליגה השלישית דאז, אך ירדה חזרה לליגה א' כעבור עונה אחת.
בעונת 2011/2012 סיימה יבנה במקום הראשון בליגה א' דרום, והעפילה לליגה הלאומית לאחר שגברה בפלייאוף העלייה על הפועל אסי גלבוע שסיימה במקום הראשון במחוז צפון, ובכך חזרה לליגת המשנה לאחר 14 שנות היעדרות.
את עונת סיימה הקבוצה במקום התשיעי (הראשון בפלייאוף התחתון), ולמיקום זהה הגיעה גם בעונה שלאחר מכן.
לקראת עונת צירפה הקבוצה לשורותיה שחקנים רבים ששיחקו בעבר בליגת העל, וביניהם דוד רביבו, ליאור ז'אן וניבאלדו.
את העונה סיימה הקבוצה במקום השמיני בפלייאוף העליון, למרות שמירוסלב אנטונוב ששיחק בקבוצה היה סגן מלך השערים של הליגה עם 16 שערים.
ב-13 במאי 2016 נשרה הקבוצה לליגה א' לאחר ארבע עונות בליגה הלאומית.
בשנים האחרונות מנוהלת הקבוצה על ידי מנהלת ספורט עירונית בתמיכתה של עיריית יבנה.
בחודש יוני 2019 מונה עידן בר-און לתפקיד מאמן הקבוצה אך לאחר המחזור השני עבר להפועל עפולה מהליגה הלאומית ובמקומו המשיך כמאמן זמני עוזר המאמן יוגב בן סימון.
ב-23 באוקטובר מונה רפי כהן כמאמן הקבוצה.
והתפטר לאחר מחזור אחד שעמד על הקווים של הקבוצה.
ב-2024 גברה 0–4 על בני שפרעם בגביע המדינה אך לאחר מכן הפסידה 1–3 למכבי פתח תקווה לאחר 120 דקות והודחה מהמפעל.
בתחילה, עם הקמת המועדון, היה סמל הקבוצה סמל אגודת "מכבי" עם הכיתוב יבנה מתחתיו בלבד.
בשנת 1967 נהרג במלחמת ששת הימים שחקן ומאמן הקבוצה יהושע בן-נעים ולשם הקבוצה התווסף שמו והיא נקראה מכבי "יהושע" יבנה עד שנת 1974, בה נהרג בתאונת דרכים מנהל הקבוצה צבי חדד.
כאות הוקרה על פועלו הוסף שמו הפרטי לשם הקבוצה, ומאמצע שנות ה-70 נקראת הקבוצה מכבי "צבי" יבנה.
בשנת 1975 התקיים משחק גביע עם שמם.
הכיתוב "צבי יבנה" מתחת לסמל עוצב כך שיתעקל בצורה מעגלית מתחת לסמל אגודת מכבי.
ב-23 במאי 2013 שונה סמל הקבוצה, ביוזמת מנהלת הספורט העירונית ומזכיר המועדון, לסמל מודרני וייחודי למועדון המשלב בתוכו את צבעי המועדון, שנת הקמתו ושם הקבוצה באנגלית.
בהכנת הסמל החדש, הושם דגש גם על עברה של הקבוצה והסמל החדש שוזר בתוכו גם את סמלה הקודם של הקבוצה.
בשנת 2024 יצא לאור הספר "מהאגדות"- סיפורה של מכבי צבי יבנה שכתב העיתונאי ואוהד הקבוצה, עו"ד רם שרון.
הספר בן 667 עמודים מספר את סיפורו של המועדון מימיו הראשונים בליגה ג' ועד היום.
הקבוצה משחקת באצטדיון העירוני ביבנה המכיל 2,500 מקומות (2,000 מקומות ביציע המערבי ו-500 מקומות ביציע הדרומי).
האצטדיון הוקם בשנות ה-70 של המאה ה-20 והוא ממוקם במרכז העיר בסמוך לשכונת נווה אילן ולהיכל התרבות העירוני.
לאחר העפלת הקבוצה לליגה הלאומית האצטדיון שופץ ביוזמת עיריית יבנה, הוקם מתחם אח"מים, הותקנו עמודי תאורה, מערך מצלמות לשימוש המשטרה, הסדרת כניסות חדשות לאצטדיון, קופות, מזנון, תאי שירותים, חדרי הלבשה ומנוחה לשחקנים ולשופטים.
בשנים 2012–2015 שיחקה הקבוצה באצטדיון עירוני נס ציונה מאחר שהאצטדיון ביבנה טרם אושר למשחקים בליגה הלאומית לפי תקן ההתאחדות לכדורגל.
משחק הבכורה הביתי בליגה הלאומית נערך ב-5 באוקטובר 2015 מול מכבי אחי נצרת והסתיים בתוצאה 0–1 ליבנה משער של דוד רביבו לעיני 2,000 צופים.
בשנת 2015 החליטה עיריית יבנה החליטה לקרוא לאצטדיון העירוני על שם שוער העבר של הקבוצה, יצחק (ג'קי) לוי.
ב-21 בפברואר 2018 חנכה הקבוצה את אצטדיון טוטו יבנה ע"ש ג'קי לוי, בטקס שכלל משחק נגד הפועל באר שבע שניצחה 1:4.
מסורתית לאורך השנים הקבוצה מתאמנת לרוב באצטדיון העירוני.
לפני כשנתיים שופץ מגרש האימונים הנמצא ביציאה המזרחית של העיר לכיוון העיר רחובות בסכום של כשני מיליון שקלים.
המגרש נקרא על-שמו של יוסי שטרן (קצל'ה) אשר היה בעבר שחקן בשלוש קבוצות ביבנה- מכבי, בית"ר והפועל והלך לעולמו בשנת 2017. במסגרת השיפוץ בוצע שזרוע לכר הדשא והרחבתו, הוקמה סככה לטריבונה (יציע של כ-300 איש), הובאו מבנים יבילים חדשים המשמשים כחדרי הלבשה ומשרדים והותקנה מערכת תאורה.
קבוצות הבוגרים נוהגת לערוך במגרש זה אימונים לסירוגין.
במגרש אימונים זה מתאמנות כל קבוצות הנוער והילדים של המועדון.
מכבי חיפה-כרמל היא אגודת ספורט מן המובילות והפופולריות בישראל, שקבוצותיה ממוקמות בעיר חיפה.
באגודה רשומים כ-4,000 ספורטאים, בוגרים וצעירים, בקבוצותיה ובחוגיה השונים.
האגודה מהווה חלק מתנועת מכבי ישראל.
אגודת מכבי חיפה נוסדה בדצמבר 1912 כ-"מכבי בת גלים".
פעילי האגודה הראשונים היו ד"ר אליהו אורבך והמורה נוימן מבית הספר של חברת עזרה.
המייסדים האמינו ברעיונות האידאולוגיים של תנועת המכבי ורצו להקים סניף בחיפה.
תחומי הספורט המובילים של המועדון בראשיתו היו שחייה וכדור מים.
בין פעילויות הספורט הנוספות היו כדורגל וכדורסל.
ספורטאי מכבי חיפה רשמו הישגים מרשימים בענפי ספורט רבים, בהם: כדורגל, כדורסל, כדורעף, כדוריד, הוקי קרח, שחייה, כדור מים, אתלטיקה קלה, התעמלות, הרמת משקולות, סיוף, טניס, טניס שולחן, אגרוף, שחמט, ג'ודו, רוגבי ועוד.
האגודה מתנהלת על ידי מועצה, הכוללת כ-50 חברים; סמכותיה מוענקות מהאסיפה הכללית והיא נחשבת למוסד העליון של האגודה.
המועצה בוחרת את הנהלת האגודה ואת יו"ר ההנהלה; ההנהלה היא המוסד המבצע של האגודה.
לצדה של האגודה פועלת אגודת נאמני מכבי חיפה, האמונה על הקמת ותפעול המתקנים בהם מתאמנים ומשחקים ספורטאי האגודה, וזו גם מפעילה את הנהלות מרכז הספורט והבריכה אשר על הר הכרמל.
מאז שנות ה-90 פועלת גם עמותת הקרן של שם מיכל ונחום חת, המעניקה מדי שנה מלגות לספורטאים מצטיינים ונזקקים.
בכל מחלקה פועלת הנהלה, ובאגודה פועלים גם ועדת ביקורת ובית דין.
ספורטאים רבים של האגודה זכו בתוארי אליפות, קבעו שיאים ישראליים וגם השתלבו בנבחרות ישראל בענפי הספורט השונים.
רבים מפעילי מכבי חיפה השתלבו בפעילות במוסדות המרכזיים של הספורט בישראל, כמו הוועד האולימפי, הנהלת ההתאחדות לכדורגל, איגוד הכדורסל, הנהלות ענפי הספורט השונים ומרכז מכבי.
אגודת מכבי חיפה גם מנהלת מפעלי תרבות ומקיימת אירועים חברתיים מדי שנה, כמו גם קייטנה.
אגודת מכבי חיפה היא הבעלים של מגרשי "קצף", מגרש האימונים של קבוצת הכדורגל של מכבי חיפה, שהופרדה מהאגודה בשנת 1993 כשעברה לבעלות פרטית.
עד המעבר נשא סמל מועדון הכדורגל דמות אריה מצוירת, והוא שונה לאחר מכן.
האגודה פועלת ללא כוונות רווח.
דניאל אסנין שכיהן כיו"ר אגודת מכבי חיפה, משמש היום כנשיא הכבוד של האגודה כהוקרה על פעולתו רבת השנים.
יושבי ראש וחברי הנהלת אגודת מכבי חיפה היו לאורך השנים ממכובדי העיר חיפה בפרט, ומדינת ישראל בכלל.
האגודה משתפת פעולה עם מספר בתי ספר בחיפה, ביניהם בית הספר הריאלי ומרכז חינוך ליאו בק, שבהם פעילויות הספורט מסופחות לה.
יושבי ראש אגודת מכבי חיפה לדורותיהם משנת 1918, לפי סדר מינויים לתפקיד:
רות מנדלה (לבו) מחיפה זוכה באליפות ארץ ישראל באתלטיקה 1940 בריצת 100 מטר
בשנת 1974 זכה דן ברנר שחיין מכבי חיפה בתואר יבשתי, במדליית זהב במשחקי אסיה (טהראן 1974) במשחה ל-100 מטר חופשי, שהיה להישג הטוב ביותר של שחיין ישראלי.
הג'ודוקא ענבל שמש - מחזיקת מדליית זהב ב, מחזיקה בתואר אלופת ישראל (עד 63 ק"ג) לשנת 2016 ומחזיקת מדליית הארד באליפות אירופה לג'וניור 2016.
השחיין יהונתן קופלב - אלוף ישראל, שיאן ישראל, אלוף אירופה (דברצן 2012) ובעל תוצאת השנה בעולם (2016) במשחה ל-50 מטר גב, ובכך היה לשחיין הישראלי הראשון והיחידי נכון לשנת (2017) שזוכה בתואר אלוף אירופה בשחייה ומחזיק בתוצאת השנה בעולם.
האתלטית חנה קנייזבה-מיננקו - אתלטית ישראלית-אוקראינית בקפיצה לרוחק ובקפיצה משולשת.
עד לשנת 2012 היא ייצגה את אוקראינה, ומשנת 2013 היא מייצגת את ישראל.
שחקנית הכדורעף לוגאן טום (ארצות הברית) - מדליסטית אולימפית במדי נבחרתה, שחקנית בקבוצת כדורעף הנשים של האגודה.
מכבי הוד השרון היא קבוצת כדורסל ישראלית מהעיר הוד השרון, המשחקת בליגה הארצית צפון.
הקבוצה מארחת את משחקיה הביתיים באולם עתידים בעיר.
המועדון נוסד באמצע שנות ה-60 של המאה ה-20 והשתתף בליגה ג', בעונת 1986/1987 זכתה הקבוצה בגביע האיגוד.
בתום עונת 1987/1988 העפילה הקבוצה לליגה הארצית, ובנוסף זכתה בגביע האיגוד בפעם השנייה ברציפות.
ובתחילת שנות ה-90 העפילה לראשונה בתולדותיה לליגה הלאומית, אך ירדה חזרה בתום עונת 1996/1997.
בתחילת עונת מונה כדורסלן העבר גלעד כץ למאמן, בתום עונת חזרה הקבוצה לליגה הלאומית, ובעונתה הראשונה סיימה במקום ה-9. בעונת 2006/07 הקבוצה נבנתה על ידי המנהל המקצועי של האגודה, ישראל לב, שאימן קבוצות רבות בליגת העל.
לקבוצה הוחתם עמי נאווי בעונתו הראשונה על הקווים כמאמן ראשי.
הקבוצה הוכתרה כאחת הקבוצות המפתיעות של הליגה לאחר שסיימה במקום ה-6 (מתוך 14) ונכנסה לפלייאוף העליון.
גם בעונה הבאה, נבנתה הקבוצה על ידי עמי נאווי וישראל לב.
מהעונה הקודמת נשארו 3 שחקנים - גיל בש, אייל אנגל ודניאל גור אריה.
אליהם הצטרף גיא קנטור הוותיק.
סביב קנטור הובאו שחקנים צעירים כשהמטרה היא לשרוד בליגה.
במהלך העונה הוחזר הזר מהעונה הקודמת, סטייסי מורייני.
כמו כן, פפי תורג'מן ואוהד הירש הצטרפו לקבוצה, והקבוצה סיימה את העונה באמצע הטבלה.
לקראת עונת הוחלט על שינוי קונספט במועדון.
המנהל המקצועי והמאמן לא המשיכו, במקומם מונה לתפקיד המאמן נתי כהן הצעיר, שקצר הצלחות רבות בתור מנהל מחלקת הנוער ומאמן קבוצת הנוער בגליל העליון.
כהן, ביחד עם עוזר המאמן שמינה - עודד וולפסון, שחקן עבר במועדון, בנו קבוצה חדשה כמעט מההתחלה, כשרק שני שחקנים המשיכו מהעונה הקודמת, אייל אנגל ומוטי מוסקוביץ'.
אליהם צורפו מלב השרון אסף ליפשיץ' וניר גולן, ומראש העין שי נחום וליעד כהנא.
הרכז הצעיר עודד ברנדווין הוחתם בקבוצה מרמלה, וכמוהו גם הגבוה ייבגני ליוטרין שהגיע מבנימינה.
לבסוף צורפו לקבוצה אורן מנסקי - עולה חדש מארצות הברית, והאמריקאי בלייק המילטון שהגיע לאחר כמה עונות ברחבי יבשת אירופה.
עונה זו, הייתה עונת השיא של הקבוצה שסיימה את העונה בחצי גמר הפלייאוף של הליגה הלאומית, שם התמודדה מול ברק נתניה שעלתה בעונה זו לליגת העל.
עונה לאחר מכן, , הוחלט על קיצוץ של כ-40% בתקציב הקבוצה.
הקבוצה, שאומנה על ידי איתי ברקן שגדל במועדון, החלה את העונה טוב אך לקראת סוף הסיבוב הראשון החלה להסתבך בתחתית הליגה.
במהלך חודש מרץ הוחלט לראשונה בתולדות הקבוצה לזעזע את המערכת ולהיפרד מברקן.
חי דוידי, שאימן את קבוצת הנערים של מחלקת הנוער נקרא לעזור לבוגרים ולהשאירה בליגה.
לאחר סדרת ניצחונות משכנעים הקבוצה נשארה בליגה כשהיא מסיימת הרחק מהקו האדום.
לאור ההצלחה הגדולה במשימת ההישארות בליגה, המשיך חי דוידי על הקווים כשהוא מצרף תחתיו את אורי חייטין לעמדת עוזר המאמן.
הקבוצה הפתיעה כשהחתימה את גרי גנדל, ישראלי בכיר, שזכה עונה לפני כן באליפות הליגה הלאומית.
במהלך כל הסיבוב הראשון הקבוצה דורגה בחלק העליון של הטבלה.
כמו בעונה שעברה, הקבוצה החלה להסתבך עם שרשרת הפסדים, ומחזור לפני סיום הליגה הסדירה הוחלט לזעזע את המערכת, להיפרד מדוידי, ולהחליפו בעוזרו.
הקבוצה הגיעה למשחק גורלי במסגרת המחזור האחרון של הפלייאוף התחתון מול הפועל בארי, שהמפסידה מביניהן תרד לליגה הארצית.
המשחק, שצפו בו כ-550 צופים, היה מותח לכל אורכו והסתיים בניצחון דרמטי של הוד השרון 74:76, ובהישארות עונה נוספת בליגה הלאומית.
בקיץ יולי-אוגוסט 2011, נחתם בין מכבי חיפה לבין המועדון הסכם על שיתוף פעולה לעונה הקרובה, בו חיפה תשתתף עם הוד השרון בחלק מעלותם של 2 זרים ו-5 מתאזרחים, שנבחנו במחנה שנערך בפלורידה של הבעלים של ג'ף רוזן.
במקביל, המנהל המקצועי של המועדון, ישראל לב הצליח להפתיע כשהחתים לעונה הקרובה את המאמן המוערך ביותר בליגה, רמי הדר.
לעומת העונות האחרונות, בקבוצה שמו למטרה לתפוס מקום בפלייאוף העליון של הליגה הלאומית, דבר שאכן קרה, והקבוצה אף העפילה לגמר הפלייאוף בסדרה מול נס-ציונה.
בסדרה הזו הוד השרון הפסידה בתוצאה 3:1 (בסדרה של הטוב מ-5), ובכך לא הצליחה להעפיל בפעם הראשונה בתולדותיה לליגה הבכירה.
משחק זכור במיוחד מהסדרה הוא משחק אשר בו התקיימו 4 הארכות, בטרם ניצחה לבסוף נס ציונה, בסופו של מותחן אדיר.
במשך כל הסדרה היה האולם הביתי של הוד השרון מלא עד אפס מקום באוהדים ותושבי העיר אשר באו לתמוך בקבוצתם.
בסוף עונת בכדורסל סיימה הוד השרון במקום ה-14 והאחרון בליגה הלאומית וירדה לליגה הארצית.
בשנה לאחר מכן חזרה הוד השרון לליגה הלאומית.
בעונת 2016/17 סיימה הקבוצה במקום ה-8 והאחרון בפליאוף העליון של הליגה הלאומית והצליחה להעפיל לחצי הגמר לאחר שהפתיעה וניצחה 0–2 בסדרת רבע הגמר את האלופה מכבי עירוני רעננה, הוד השרון הודחה בחצי הגמר לאחר הפסד 1–3 לעירוני נס ציונה.
בעונת 2017/18 שיחקה הקבוצה בפליאוף התחתון לאחר שסיימה את העונה הסדירה במקום ה-13 אך במשחקי הפלייאוף התחתון עלתה הקבוצה למקום ה-11 ונשארה בליגה.
בעונת 2018/19 שיחקה הקבוצה פעם נוספת בפליאוף התחתון לאחר שסיימה את העונה הסדירה במקום ה-11 והבטיחה את מקומה בליגה לפני סיום משחקי הפלייאוף התחתון.
בעונת 2019/20 סבלה הקבוצה מחוסר יציבות, כאשר ניצחה מספר משחקים ברציפות ומיד לאחר מכן ספגה רצף הפסדים, בסיום העונה הייתה הקבוצה במקום ה-6 עם מאזן של 12 ניצחנות ו-10 הפסדים.
ביוני 2019 הודיעה הקבוצה על מינוי אלון שטיין למאמן הקבוצה במקומו של נתי כהן.
בסיום עונת 2021/2022 ירדה הקבוצה לליגה הארצית אחרי 18 שנה בליגה הלאומית, אחרי שסיימה במאזן 26-2. את הקבוצה אימן איתי לוי.
בעונת 2022/2023 מונה יוסי בן אקן לאמן את קבוצת הבוגרים, ובעקבות פציעות, הקבוצה נשארה בקושי בליגה הארצית.
באותה עונה גם כן מונה מתן חרוש להיות המנהל המקצועי של המועדון.
בעונת 2023/2024 מונה גיא ברביארו לאמן את קבוצת הבוגרים, שהבטיחה הישארות בליגה ארבעה מחזורים לפני הסיום.
את עונת 2024/2025 פתחה הקבוצה המחוז הצפוני של הליגה הארצית בכדורסל.
גיא ברביארו המשיך כמאמנה הראשי של הקבוצה.
באמצע שנות ה-2000, הוחלט על שינוי קונספט בפן הניהולי והמקצועי של מחלקת הנוער.
השינוי הוחלט לאחר שהמחלקה, שפיגרה אחר מחלקות הנוער השכנות, סבלה מעזיבת שחקנים אינטנסיבית והישגים דלים.
לאחר שבוצע שינוי מקיף במבנה ההנהלה, נבחר ישראל לב, תושב העיר, בעל עבר מפואר בכדורסל הישראלי, לתפקיד המנהל מקצועי.
לאחר מספר שנים, של היאבקות על העפלה לליגה הלאומית בגיל הנוער ובגיל הנערים, זכתה בעונת קבוצת הנערים באליפות מחוז השרון והעפילה לראשונה לליגת הנערים לאומית.
עונה לאחר מכן, זכתה קבוצת הנוער באליפות מחוז השרון ועלתה לראשונה מזה עשור לליגת הנוער הבכירה בישראל, נוער לאומית.
גם בשכבת הילדים זכתה מחלקת הנוער להרבה כבוד, כשקבוצת הילדים א' לאומית סיימה את העונה האחרונה בחצי גמר אליפות המדינה ובחצי גמר גביע המדינה לילדים.
לאור ההישגים הרבים והשדרוג המתמיד של מחלקת הנוער, נפסקה כמעט לחלוטין עזיבת השחקנים, ובמקום זאת מצטרפים מידי עונה שחקנים ממחלקות הנוער המתחרות באזור.
כיום, מחלקת הנוער מיוצגת בכל הליגות הבכירות בכדורסל הנוער בישראל, והיא מונה 17 קבוצות וכ-270 שחקנים ושחקניות מגיל הקט-סל ועד לגיל הנוער.
בית הספר לכדורסל שמנוהל על ידי אייל המי, בוגר המועדון, משחקים כיום כ-350 שחקנים ברחבי העיר.
מכבי חיפה כרמל היא קבוצת כדורסל ישראלית השייכת לאגודת מכבי חיפה, המתמודדת בליגה הלאומית בכדורסל.
הקבוצה נמנית עם שמונה מייסדות ליגת המבחן הראשונה בשנת 1954. הקבוצה הגיעה ארבע פעמים לגמר הפיינל פור, בעונות 2008/09, 2013/14 ו-2016/17 הוכתרה כסגנית האלופה ובשנת 2012/13 זכתה באליפות ראשונה והיסטורית.
מועדון הכדורסל של מכבי חיפה נוסד בחיפה ב-1954 והקבוצה היא אחת מוותיקות קבוצות הכדורסל בארץ והיא נמנית עם שמונה מייסדות ליגת המבחן הראשונה בשנת 1954. בעונות 1970/1971 ו-1984/1985 העפילה הקבוצה לגמר גביע המדינה והפסידה למכבי תל אביב.
בשנות השמונים הייתה הקבוצה חברה של קבע בצמרת הכדורסל בישראל כשבשורותיה מככבים עדי גורדון, דורון שפע, ארי רוזנברג, קורן אמישה, אסף ברנע, ואחרי כן הקבוצה ירדה ליגה מספר פעמים, האחרונה בשנת 2024.
לאחר שנים רבות שונה שם המועדון למ.כ.
חיפה בשנת 1999, במסגרת ניסיון איחוד של שתי הקבוצות העירוניות, מכבי והפועל.
האיחוד נכשל - מכבי הפכה ל-מ.כ (מועדון כדורסל) חיפה ואילו הפועל, שסירבה לאיחוד, עברה לשחק בנשר תחת השם הפועל חיפה/נשר.
הדירוג הגבוה ביותר שאליו הגיעה הקבוצה בתקופה זו בליגת העל הוא המקום הרביעי, והקבוצה העפילה פעמיים לחצי גמר הפלייאוף של ליגת העל.
בשתי הפעמים היא הפסידה למכבי תל אביב בשלושה משחקים, כאשר יו"ר הקבוצה היה יוחנן וולך ומאמן הקבוצה היה אפי בירנבוים.
בשנים אלו כיכבו בה הרכז קורי גיינס, מרקו בוליץ', יריב יצקן, איוון קארסיץ', אמיר מוכתרי, ריאן לקסר וסטנלי ברנדי.
בשנת 2003, בעקבות קשיים כלכלים וסכסוכים עם עיריית חיפה, עברה גם מ.כ.
בתגובה לפירוק החליטה אגודת מכבי חיפה לשנות את שם הקבוצה השנייה שתחת חזקתה, "מכבי בת גלים", ל"מכבי חיפה".
הקבוצה עלתה לאחר עונה לליגה הארצית, מחוז צפון, ובשנת 2007 עלתה לליגה הלאומית בראשותו של המאמן טובי סלילת.
לאחר העלייה מונה אבי אשכנזי, שכבר אימן את הקבוצה בשנת 1995, למאמן הקבוצה.
לקראת עונת הצטרף למועדון משקיע מארצות הברית, ג'ף רוזן, והכניס סכומי כסף גדולים שהפכו את מכבי חיפה לקבוצה המתמודדת על עלייה לליגת העל והתבססות בה.
לקבוצה אף הובא דיון תומאס, שחקן מכבי תל אביב בעבר, מהלך שהוכיח את רצינותו של הבעלים להשקיע במועדון.
כמו כן, שם הקבוצה שונה, והיא נקראה "מכבי חיפה היט", עקב חיבתו של רוזן לקבוצת ה-NBA, מיאמי היט.
את עונת 2007/2008 סיימה הקבוצה במקום הרביעי בליגה הלאומית, והעפילה לליגת העל, לאחר שניצחה 1–3 את ברק נתניה שסיימה את העונה הסדירה במקום הראשון, בסדרה של הטוב מ-5 משחקים.
את העונה הסדירה של עונת 2008/2009 סיימה במקום השלישי, וברבע גמר הפלייאוף היא הדיחה את בני השרון, ובחצי הגמר ניצחה את הפועל ירושלים.
בכך עלתה לגמר הפיינל פור הישראלי לראשונה בתולדותיה.
בגמר הפיינל פור על תואר האליפות, הפסידה מכבי חיפה למכבי תל אביב.
בעונה זו העפילה הקבוצה גם לגמר גביע המדינה בכדורסל, אולם הפסידה במשחק להפועל חולון.
לאחר עונה זו החליט רוזן להחזיר את שם הקבוצה ל"מכבי חיפה" באופן רשמי.
את עונת 2009/10 סיימה הקבוצה במקום הרביעי אולם כשלה להגיע למשחקי הפיינל פור כשהפסידה 3:1 לברק נתניה בפלייאוף.
את עונת 10/11 בליגה הישראלית סיימה הקבוצה במקום התשיעי ונשארה בליגה לאחר שגברה על אליצור אשקלון 3:1 בסדרת ההישרדות של הפלייאוף.
החל מעונת 09/10 ולמשך שתי עונות החזיקה הקבוצה את קבוצת הכדורסל של "מרנין" טבעון כקבוצת בת שמומנה אף היא על ידי ג'ף רוזן.
ב-13 ביוני 2013 זכתה הקבוצה לראשונה בתולדותיה באליפות המדינה עם המאמן בראד גרינברג לאחר שגברה על מכבי תל אביב בגמר הפלייאוף בתוצאה 79:86. בעונה זו שיחקו בקבוצה פול סטול, אנטון שוטבין, דונטה סמית', אלכס צ'וברביץ', גל מקל, ליאור שגב, פט קלאת'ס, עידו קוז'יקרו, ג'יימס תומאס וקורי קאר.
בעונה זו העפילה הקבוצה גם לגמר גביע המדינה אך הפסידה וסיימה כסגנית.
הזכייה באליפות הקנתה לה את הזכות להשתתף במפעל היורוליג, אבל לאחר שלא נרשמה החליטה להשתתף במפעל השני בחשיבותו – היורוקאפ, שם העפילה לשלב 32 האחרונות.
באותה עונה, לאחר שסיימה במקום השני, העפילה הקבוצה לגמר שהתפרס על שני משחקים נגד מכבי תל אביב.
במשחק הראשון הפסידה 77–81 באולמה הביתי ברוממה, והניצחון 82–84 בגומלין בהיכל יד אליהו לא הספיק.
בעונת 2014/2015 סיימה במקום החמישי והודחה על ידי הפועל אילת ברבע גמר הפלייאוף, בעונה שלאחר מכן לאחר שסיימה שלישית הודחה גם כן ברבע הגמר על ידי מכבי ראשון לציון.
ב-17 במאי 2018 ירדה מכבי חיפה ללאומית אחרי 10 שנים בליגה הראשונה.
בתום עונת 2018/19 עלתה חזרה לליגת העל, לאחר ניצחון 1–3 בסדרת הגמר מול הפועל גליל עליון-קריית שמונה, וזאת אף על פי שסיימה את הליגה הסדירה במקום הרביעי בלבד.
שחקנה קרון דשילדס הוכרז MVP של סדרת הגמר.
במהלך עונת 2020/21 פוטר מאמן הקבוצה דניאל סאואנה.
ובמקומו מונה עמית בן דוד.
בסיום העונה נשרה הקבוצה לליגה הלאומית לאחר שתי עונות בליגה הבכירה.
ב-21 ביוני 2021 הודיע ג'ף רוזן כי לאחר 14 עונות החליט לעזוב את הקבוצה.
והקבוצה נשרה ללאומית, לאחר שישה ימים, ב-27 ביוני נודע כי הקבוצה חוזרת אל עמותת מכבי חיפה כרמל בראשות אילן בק.
מנכ"ל הקבוצה הראשון היה רועי שווץ שהוא מנכ"ל אגודת מכבי חיפה ולאחר שנה כשהודיע על עזיבתו החליף אותו בתפקידו רון ברקוביץ.
לאחר שתקופת ניהולו של ג'ף רוזן את הקבוצה הסתיימה, ובעקבות מחאות האוהדים, ירדה כמות הקהל לכמעט אפסית במשחקי הבית של הקבוצה.
החל מעונת 2021/22 המאמצת הראשית היא חברת נקסט אורבן כוזהינוף העוסקת בנדל"ן, שאחד מבעליה הוא יעקב כוזהינוף, שבנו דנאל שיחק כרכז בקבוצה.
כוזהינוף נחשב כמעורב מאוד בקבוצה וכמשמש בפועל כמנהלה המקצועי, דבר שהוביל לקרע בין הקבוצה לאוהדיה וזאת על רקע דקות המשחק שמקבל בנו.
בנוסף לחברת הניהול, הוקמה באותה השנה עמותת האוהדים "הירוקה מהכרמל" אשר עוזרת בתקצובה של הקבוצה.
גם במקרה הזה ישנה טענה של האוהדים כי כספים שנכנסו לקבוצת הכדורסל לא הושבו להם כפי שהובטח על ידי יו"ר הקבוצה, אילן בק.
בסיום עונת 2023/24 סיימה הקבוצה במקום האחרון וירדה לליגה הארצית לראשונה לאחר 17 עונות בליגות המקצועניות.
בסיום העונה העביר את זכויות הקבוצה לעמותת מכבי חיפה כרמל באופן בלעדי.
לקראת עונה המשחקים 2024/25, מונה קפטן הקבוצה בעבר עידו קוז'יקרו למנהלה המקצועי של הקבוצה.
בשנה זו מונה בני כץ למאמן הקבוצה, כצעד ראשון הוחלט להשיב את משחקי הקבוצה לאולם הביתי בהיכל הספורט רוממה .
בשנים 2010–2012, שיחקה הקבוצה באופן זמני בהיכל הספורט העירוני נשר בעיר נשר, מאחר שהיכל הספורט רוממה, משכנה הקבוע של הקבוצה, עבר שיפוץ שבמסגרתו גדלה תכולתו ל-5,000 מקומות ישיבה.
החל מעונה 2012–2013, לאחר ששיפוץ ההיכל הסתיים, חזרה מכבי חיפה למשכנה הקבוע (ובאותה עונה גם זכתה באליפות).
לקראת עונת 2023/2024 הודיעה הקבוצה כי תעבור לשחק באולם ביכורים בעיר, בו משחקת קבוצת הנשים של המועדון וכן קבוצת הנוער, .
בסיום העונה הוחלט לשוב לאולם הביתי בהיכל הספורט רוממה.
בעונת 1971/1972 השתתפה הקבוצה לראשונה במסגרת אירופאית כשהעפילה לגביע המחזיקות עקב העפלתה לגמר גביע המדינה, הקבוצה הודחה לאחר שלב המוקדמות הראשון בו פגשה את קבוצת דנה-וולטייר מצרפת והפסידה בתוצאה 158–200 בסיכום שני המשחקים (הפסד 82–109 בבית והפסד 76–91 בחוץ).
סיבוב קבוצה משחק ראשון משחק גומלין סה"כשלב ראשון דנה-וולטייר 109-82 (בית)91-76 (חוץ)158–200
בעונת 1985/1986 השתתפה הקבוצה בגביע קוראץ' לאחר שבסיבוב הראשון הביסה את קבוצת אכילאס קאימקלי 90–217 בסיכום שני המשחקים (ניצחון 49–96 בחוץ וניצחון 41–121 בבית).
בשלב השני הודחה מכבי חיפה על ידי הקבוצה אסוול ליון-וילרבאן בתוצאה 178–182 בסיכום שני המשחקים, הקבוצה ניצחה 89–103 במשחק הראשון ברוממה אבל במשחק השני הפסידה 75–93 והודחה מהמפעל.
בעונת 1987/88 השתתפה הקבוצה פעם נוספת בגביע המחזיקות, הקבוצה צלחה את השלב הראשון בו ניצחה את קבוצת אינא"ד דומטיאו 113–219 בסיכום שני המשחקים (ניצחון 58–125 בחוץ וניצחון 55–94 בבית).
בשלב השני הפסידה לקבוצת יוגופלסטיקה ספליט 164–201 בסיכום שני המשחקים (הפסד 78–114 בחוץ והפסד 55–94 בבית).
בעונת 1992/1993 השתתפה הקבוצה פעם נוספת בגביע קוראץ' והעפילה ישירות לשלב השני והודחה על ידי קבוצת גראבלין דנקירק בתוצאה 146–171 בסיכום שני המפגשים (הפסד 86–90 בבית והפסד 60–81 בחוץ).
סיבוב קבוצה משחק ראשון משחק גומלין סה"כסיבוב שני גראבלין דנקירק90-86 (בית)81-60 (חוץ)146-171
בעונת 1999/2000, העפילה הקבוצה לראשונה לשלב הבתים של טורניר אירופאי לאחר שניצחה בשלב המוקדמות קראבנוס הקפריסאית (שוויון 67-67 במשחק הראשון בחוץ וניצחון 57–66 בחוץ).הקבוצה הוגרלה לבית מספר 3 עם הקבוצות גוסטיבר ניקול פרט המקדונית ועם פלקנסטרו רג'אנה (הקבוצה הנוספת בבית באופטרול בלגרד, פרשה מהתחרות).
הקבוצה סיימה במקום הראשון עם שלושה ניצחונות מול הפסד אחד והעפילה לשלב שמינית הגמר בו הפסידה לפפסי רימיני האיטלקית 127–139 בסיכום שני המשחקים (הפסד 61–81 בחוץ וניצחון 58–66 בבית).
בעונת 2010/2011 השתתפה הקבוצה בגביע היורוצ'לנג' (שהיה הגביע השלישי בחשיבותו בכדורסל האירופאי (אחרי היורוליג והיורוקאפ).
בשלב המוקדמות גברה הקבוצה על קבוצת פריז לבלואה בתוצאה 141–152 בסיכום שני המשחקים במשחק הראשון בצרפת הפסידה 63–75 אבל במשחק הגומלין בחיפה ניצחה 66–89 והעפילה לשלב הבתים הקבוצה הוגרלה לבית 2 ביחד עם סקיליינרס פרנקפורט בגרמנית, חימיק יוז'ני האוקראינית ו-ונטספילס מלטביה.
הקבוצה סיימה במקום השני במאזן של שלושה ניצחונות מול שלושה הפסדים והעפילה שמינית הגמר, שם הוגרלה מול ברק נתניה הקבוצות הנוספות היו אקדמיק סופיה מבולגריה, ספרטק סנקט פטרבורג מרוסיה, הקבוצה סיימה במקום השלישי במאזן של שני ניצחונות וארבעה הפסדים והודחה מהמשך המשחקים.
בעונת 2013/2014 השתתפה הקבוצה בגביע היורוקאפ לאחר שעונה קודם זכתה באליפות היסטורית ובחרה שלא להשתתף במוקדמות היורוליג, הקבוצה הוגרלה לבית מספר 7 ביחד עם אוניקס קאזאן, באנוויט בנדרימה, VEF ריגה, קאלב/קרמו מאסטוניה ומ.ז.ט.
סקופיה, אותו סיימב במאזן של שישה ניצחונות מול ארבעה הפסדים והיא העפילה לשלב שמינית הגמר המקום השני שם הוגרלה לבית מספר 11 עם חימקי מוסקבה, נימברוק ומונטפסקי סיינה הקבוצה סיימה אחרונה במאזן של שני ניצחונות וארבעה הפסדים והודחה.
בעונת 2020/2021 עקב הסגר שהוטל במדינה בגלל מגפת הקורונה בישראל בו לא ניתן לקבוצות שלא משחקות במסגרת אירופאית להישאר בפעילות החליטו ביחד עם עוד 11 קבוצות נוספות מליגת העל בכדורסל להשתתף במשחקי הליגה הבלקנית.
הקבוצה הוגרלה לבית ב' ביחד עם הפועל גלבוע גליל ועירוני נהריה.
סיבוב קבוצה משחק ראשון משחק גומלין סה"כשלב הבתים הפועל גלבוע גליל92-81 (חוץ)86-82 (בית) עירוני נהריה86-80 (בית)87-81 (חוץ)
בשלב רבע הגמר הוגרלה נגד קבוצת לבסקי סופיה הבולגרית והשיגה ניצחון כפול (83–91 ו-86–97) והעפילה לשלב הפיינל פור .
בשלב חצי הגמר התמודדה מול קבוצת בלקן בוטבגרד הבולגרית וניצחה בתוצאה 81-86 והעפילה למשחק הגמר שם נכנעה לקבוצת הפועל גליל עליון מליגת העל בתוצאה 70-86 .
מכבי חיפה נגד קבוצות NBA
החל משנת 2010 הקבוצה מקיימת בתחילת העונה מספר מפגשי ראווה מול קבוצות מליגת ה-NBA בסך הכל קיימה עד היום מכבי חיפה 21 מפגשים (מספר המשחקים הגדול ביותר לקבוצה מאירופה) והפסידה בכולם עד היום.
הקלעים המובילים של הקבוצה בליגת העל כל הזמנים.
מכבי עירוני טמרה (או מכבי טמרה; בערבית: مكابي طمرة) היא קבוצת כדורגל ישראלית מהעיר טמרה, המתמודדה בליגה ב' ובליגה א'.
בעונת 2025/2026 קבוצת בוגרים אינה פעילה.
קבוצות ילידם בליגאים שונים ממשיכות לשחק במסגרות שונות.
צבעי התלבושת של הקבוצה הם צהוב ושחור.
מכבי טמרה שיחקה במרבית שנותיה בליגות הנמוכות.
בסוף עונת 1983–1984 העפילה לליגה א' לאחר ניצחון 1-3 במשחקי המבחן מול הפועל בני עכו.
בעונת 1987–1988 הצליחה הקבוצה לרשום היסטוריה, כאשר עלתה לראשונה בתולדותיה לליגה הארצית, אז הליגה השנייה בישראל.
הקבוצה שיחקה שנתיים בליגה הארצית, והיא נשרה בעונת 1989–1990 חזרה לליגה א', לאחר שלקבוצה היה חסר שער אחד בלבד כדי לשרוד בליגה הארצית.
באותה עונה, הקבוצה הפסידה למכבי עירוני אשדוד (שהחליפה אותה בליגה הארצית) 1-0 במשחקי המבחן.
בשנת 1992 נשרה הקבוצה לליגה ב' בגלל יחס שערים פחות טוב מהקבוצה שדורגה מקום אחד לפניה, אך הקבוצה השכילה לחזור לליגה א' בתום עונה אחת.
בשנת 2006 שוב נשרה הקבוצה לליגה ב'.
כמו בשתי הירידות הקודמות גם הפעם הקבוצה נשרה בגלל יחס שערים פחות טוב מזה של הקבוצה שדורגה מקום אחד לפניה, אך הקבוצה הצליחה לחזור בחלוף שנתיים לליגה א'.
בשנת 2012 שוב ירדה הקבוצה לליגה ב' ובחלוף שנתיים נוספות צנחה הקבוצה לליגה ג'.
בשנת 2018, אחרי 4 שנים בליגה ג', חזרה מכבי טמרה לליגה ב' לאחר שסיימה ראשונה בליגה ג' מחוז גליל תחתון.
בעונה שלאחר מכן העפילה לליגה א', אליה חזרה אחרי 7 שנים.
בשנת 2023 נשרה מכבי טמרה חזרה לליגה ב' אחרי 4 שנים רצופות בהן שיחקה בליגה א'.
ביולי 2020 אושר פרויקט של אצטדיון עירוני חדש לקבוצה בתכנון א.ב.
מתכננים שיוקם בצפון העיר ויכיל כ-10,000 מקומות לצד מגרשי אימונים וקטרגל.
מכבי ברינקפורד טביליסי (בגאורגית: მაქაბი–ბრინკფორდი თბილისი) הייתה קבוצת כדורסל מקצוענית מהעיר טביליסי שבגאורגיה, ששיחקה בליגת העל הגאורגית.
הקבוצה הוקמה בשנת 1998 והחלה לשחק באותה שנה בליגת העל הגאורגית על ידי יהודי גאורגי גַ'אמלֵט חוּחַאשווִילִי (ჯამლეტ ხუხაშვილი).
בעונת 2000/01 הגיעה לחצי גמר הפלייאוף והפסידה לבאסקו בתומי.
הקבוצה השתתפה במשך שתי עונות בגביע קוראץ' ( ו-).
בסיום עונת 2009/10, לאחר שסיימה במקום השביעי, פורקה הקבוצה ונשארה רק עם קבוצת הבת בליגה השנייה.
מכבי כרמיאל היא קבוצת כדורסל ישראלית מהעיר כרמיאל, המתמודדת בליגה הארצית ומארחת באולם הורוביץ.
בסיום עונת 1993/94, העפילה הקבוצה לליגה הלאומית ושיחקה בה עד עונת 1999/2000, בה העפילה לליגת העל.
הקדנציה בליגת העל נמשכה עונה אחת בלבד (2000/01), שבסיומה (עם מאזן של ניצחון אחד מול 27 הפסדים) מצאה את עצמה חוזרת לליגה הלאומית ולאחר עונה אחת, נשרה עד לליגה הארצית.
בסיום עונת 2009/10 ירדה הקבוצה לליגה א'.
בחודש אוגוסט 2012 הוקפצה הקבוצה בחזרה לליגה הארצית בעקבות בקשתה של קבוצת הפועל מגידו לרדת לליגה א'.
שנה לאחר מכן נשרה הקבוצה חזרה לליגה א' לאחר שהקבוצה סיימה את העונה בליגה הארצית במקום ה-10 ונוצחה בסיכום שני המפגשים בידי הפועל רמת גן מליגה א (על חודה של נקודה אחת בלבד) שהעפילה במקומה לליגה הארצית.
בסיום עונת 2016-17 חזרה הקבוצה לליגה הארצית 4 שנים אחרי שירדה לליגה א לאחר שהקבוצה זכתה באליפות ליגה א צפון
בסיום עונת 2017-18 סיימה הקבוצה במקום האחרון בליגה ארצית צפון אך עקב הישארות הפועל חיפה בליגה הלאומית, התפרקות הפועל ג'ת וויתור של הקבוצות עירוני קריית אונו והפועל קריית טבעון על מקום בליגה, נשארה הקבוצה בליגה הארצית.
בסיום עונת 2018/19 ירדה הקבוצה לליגה א'
בסיום עונת 2019/20 העפילה הקבוצה לליגה הארצית.
הקבוצה מפעילה מחלקת נוער של כ-10 קבוצות גיל.
לקראת עונת 2021/2022 הוחתם המאמן זיו תבור בקבוצה.
באותה עונה שימש תבור גם כשחקן פעיל.
מכבי איבצ'ר חדרה היא קבוצת כדורסל ישראלית מהעיר חדרה, המתמודדת בליגה ארצית צפון ומארחת בהיכל אנרבוקס.
הקבוצה נוסדה בשנת 1977 והחלה את דרכה בליגה ג'.
הקבוצה מפעילה מחלקת נוער גדולה של כ-30 קבוצות.
לקבוצה קיימת קבוצת בת המשחקת בליגה ב' מחוז שומרון, תחת השם מכבי חדרה/בית אליעזר.
נכון לעונת 2024/25 מונה המועדון כ-30 קבוצות במחלקת הנוער (בנים ובנות) 2 קבוצות בוגרים וקבוצת בוגרות .
בעונת 1984/1985 הודחה הקבוצה בסיבוב הראשון של גביע המדינה לאחר הפסד 83-80 למכבי רמת גן.
בעונת 1986/1987 הודחה הקבוצה בסיבוב הראשון של גביע המדינה לאחר הפסד 73-71 למכבי נתניה.
בעונת 1987/1988 הודחה הקבוצה בסיבוב הראשון של גביע המדינה לאחר הפסד 76-62 להפועל ירושלים.
בעונת 1988/1989 הודחה הקבוצה בסיבוב הראשון של גביע המדינה לאחר הפסד 98-73 להפועל נהריה.
בעונת 1990/91 הודחה הקבוצה כבר בסיבוב הראשון של גביע המדינה לאחר שהפסידה 93-80 לבית"ר תל אביב.
בעונת 1991/1992 שיחקה הקבוצה בליגת הלאומית (הליגה הבכירה דאז).
את הקבוצה אימן חיים קימלמן, ושחקני הקבוצה היו האווי לאסוף, אופיר וידר, אייל ודיסלבסקי, אורי להב, בועז רובין, איתי פייגלין, משה ברנר, אור גורן, קליף וינדום, סטיב שלכטר, רנדי אוואנס ונתן פרקש.
בתום העונה הצליחה לשרוד ולהישאר בליגה הבכירה.
באותה עונה הגיעה הקבוצה עד לרבע גמר גביע המדינה לאחר שגברה על הפועל חיפה בשלב שמינית הגמר בתום שני משחקים.
ברבע הגמר נכנעה בתום שני משחקים למכבי ראשון לציון, שהגיעה באותה עונה עד לגמר גביע המדינה.
בעונת 1992/1993 שיחקה הקבוצה בליגת הלאומית (הליגה הבכירה דאז).
באותה עונה הגיעה הקבוצה עד לשמינית גמר גביע המדינה בכדורסל אך נכנעה להפועל נהריה בתום שני מפגשים.
בעונת 1994/1995 ארז אדלשטיין מונה למאמן הקבוצה.
הקבוצה הגיעה עד לשמינית גמר גביע המדינה בכדורסל אך נכנעה לבני הרצליה בתום שני מפגשים.
בעונת 1995/1996 הגיעה הקבוצה עד לשמינית גמר גביע המדינה בכדורסל אך נכנעה להפועל אילת בתום שני מפגשים.
בעונת 1998/1999 שיחקה הקבוצה בליגה לאומית ב', דאז הליגה השנייה.
מאמן הקבוצה היה יעקב ג'ינו ועוזרו היה ווילי סימס.
בעונת 2000/2001 שיחקה הקבוצה בליגת הלאומית (הליגה הבכירה דאז).
מאמן הקבוצה היה אלי קנטי ועוזרו היה יובל צימרמן.
בעונת 2001/02 שיחקה הקבוצה בליגה הלאומית והגיעה עד לסדרת רבע הגמר שם הפסידה להפועל תל אביב.
שחקני הקבוצה היו בין היתר אלעד סביון, אלעד שושן, אהרון טובול (סנטר, 2.08) ומלווין אבהרמס.
בעונת 2003/2004 שיחקה הקבוצה בליגה הלאומית, הליגה השנייה בישראל.
בשל אי העברת כספים שהובטחו לה על ידי עיריית חדרה, נקלעה הקבוצה לקשיים כלכליים ונאלצה להיפרד מהמאמן צביקה רוזנברג שפתח את העונה והוביל את הקבוצה לסיבוב ראשון מוצלח ביותר.
את רוזנברג החליף במהלך ינואר 2004 פרשן הכדורסל המוכר שימי ריגר שכבר אימן בחדרה בעונת 1992/1993. סגל הקבוצה כלל בין היתר את הזר צ'ארלס פו, דני גוט ואסף יגל.
בתום העונה ירדה הקבוצה לליגה הארצית.
בשנת 2009 קם ארגון אוהדים בשם "Yellow Devils", ארגון זה מונה כ-200 אוהדים הבאים בקביעות למשחקיה הביתיים של הקבוצה.
בין השנים 2009-2014 טל נימצן שימש כמנהל המקצועי של האגודה.
ב-2010 אושרה בניית היכל ספורט רב-תכליתי בשם "היכל אנרבוקס" עם 2,000 מקומות ישיבה, שיהפוך גם לביתה החדש של הקבוצה.
בעונת 2011/2012 אימן את הקבוצה איתי לוי.
סגל הקבוצה כלל את ניר סטולרו, עמית שירן, דור אליהו (גארד, 1.95), שלומי וקנין, טל אזולאי, אור פלבניק (סנטר, 2.02), מתן איפרגן, שי שוורץ, רועי ויטנשטיין, שגיא בנוז ואופק בוגדנובסקי.
בעונת 2013/2014 אימן את הקבוצה המאמן יוסי שוורץ.
רכז הקבוצה היה עדי פרג, שהחליף את ניר סטולרו שפרש עקב פציעה.
את העונה סיימה הקבוצה במקום ה-3 בליגה הארצית.
לקראת עונת 2016/2017 ביצעו בקבוצה מהפכה ובנו קבוצה חזקה במטרה לסיים באחד מארבעת המקומות הראשונים.
קבוצת הבוגרים יצאה למחנה אימון בחו"ל למשך שבוע אשר התקיים בזלטיבור סרביה.
את הקבוצה אימן טל נימצן.
סגל השחקנים כלל את טום ולסנקו, אביחי בן דוד (גארד-פורוורד, 1.94), שאולי שלויים (גארד, 1.91), יובל גורפיין (פורוורד-סנטר, 2.03), ליאור סידס (גארד, 1.90), עומר כהן (סנטר, 2.02), אלון דמבינסקי, יריב חג'ג', נועם בן שטרית, אושרי וורקנה וגיא לויצקי (סנטר, 2.06).
במהלך העונה צירפה הקבוצה את הפורוורד הוותיק ולדימיר (ולדי) ירמישין.
את העונה פתחה הקבוצה בניצחון 58:75 על הפועל מגידו בחוץ במסגרת הסיבוב הראשון של גביע האיגוד.
במחזור ה-1 הפסידה הקבוצה בתוצאה 104-65 לעולה החדשה אליצור נתניה.
בתום העונה ירדה הקבוצה לליגה א'.
לקראת עונת 2017/2018 עת השתתפה הקבוצה בליגה א' הוחתם המאמן ניב רבי, שהגיע לאחר עונה מוצלחת בהפועל עמק חפר בליגה הארצית.
סגל הקבוצה כלל את יונתן לזרי, מעיין שרגא, מושון יעקוסי (פורוורד/סנטר, 2.03), הראל קרני, ליאב בן מנחם, טל יזרעאלי, אביחי בן דוד, שי קליינמינץ, עומרי שובלי, איתי וודזיסלבסקי, רון לרר וצפריר סטורזי.
בשל הפרידה מאולם "איבצ'ר" המיתולוגי אשר שימש את הקבוצה במשך 40 שנה ונהרס לצורך בניית דירות מגורים, קיימה הקבוצה את משחקיה הביתיים באולם תיכון חדרה הממוקם ליד בית הספר התיכון בעיר.
במהלך העונה שלטה הקבוצה ללא עוררין בליגה.
בתום העונה העפילה הקבוצה בחזרה לליגה הארצית.
לקראת עונת 2018/2019 המשיך ניב רבי כמאמן הקבוצה ודפנה אריה כמנהלת הקבוצה.
את משחקי הבית קיימה הקבוצה בהיכל וואקי של תיכון חדרה הממוקם בסמוך לבית הספר התיכון בעיר ברחוב רמב"ם.
סגל השחקנים מנה את אדיר הרוש (גארד, 28, 1.87), המתאזרח אבי פוגל (גארד, 33, 1.89), ליאור קוויק (גארד, 24, 1.80), איתי וודיסלבסקי, מושון יעקוסי, הראל קרני, מתן לבנטר, שי קליינמינץ, ליאב בן מנחם, מתן טגיה וטל יזרעאלי.
את העונה סיימה הקבוצה במקום השישי בליגה, עם מאזן שלילי של 10 ניצחונות ו-12 הפסדים.
לקראת עונת 2019/2020 הוחלט במועדון להשקיע בשחקני רכש משמעותיים, כאשר מאמן הקבוצה ניב רבי הרכיב סגל הכולל קו אחורי צעיר ומוכשר וקו קדמי ותיק ומנוסה.
ניב רבי המשיך כמאמן הקבוצה במקביל לתפקידו כרז ספורט במחלקת הספורט בעיריית חדרה.
סגל השחקנים באותה עונה כלל את השחקנים הוותיקים מתן נאור (פורוורד, 39, 1.94) אשר הגיע עונה לאחר שעלה ליגה עם הפועל חבל מודיעין מארצית ללאומית, אלירן גואטה (פורוורד, 44, 1.98) ומושון יעקוסי (פורוורד/סנטר, 39, 2.03) שהמשיך לעונה נוספת.
שאר הסגל כלל את השחקנים שי קליינמינץ, ליאור קוויק (גארד, 1.80), עזמי אבו אחמד (גארד/פורוורד, 23, 1.90) אשר הגיע לאחר עונה במגדל העמק איתה הגיע לגמר הפלייאוף של הליגה ארצית, קוסטנטין אור, נבות ינאי, איתי שריקי, דולב הרץ ואת בוגרי מחלקת הנוער של המועדון ליאב בן מנחם ואיתי וודיסלבסקי.
הקבוצה פתחה את העונה עם ניצחון בסיבוב הראשון של גביע האיגוד על מכבי בת ים בתוצאה 55:74.
מעבר הניהול המקצועי לידי חברת "שחקן אמיתי"
לקראת עונת 2020/2021 חבר המועדון לחברת "שחקן אמיתי" ושיתוף הפעולה נמשך עד היום.
למנהל המקצועי של המועדון (מחלקת הנוער ומחלקת הבוגרים) מונה איש הכדורסל המנוסה אוהד יתום.
הקבוצה משחקת את משחקיה הביתיים בהיכל אנרבוקס החדש, הנחשב לאחד ממתקני הספורט החדשניים והמרשימים בארץ.
לקראת עונת 2020/2021 הוחתם המאמן זיו תבור למאמן הקבוצה.
סגל הקבוצה כלל את עידו אלון, תומר שניג, לירן מרקדו (פורוורד, 1.93), דניאל רון, עדי רייפר, איתי וודזיסלבסקי, גל זיו (גארד, 1.85), דולב הרץ, ינאי דבורקין (רכז, 1.82), מתן טגיה (גארד, 1.91), עומר ותד, עילי שאול (גארד, 1.85) ועמית בסן.
לקראת עונת 2021/2022 מונה למאמן הקבוצה אוהד יתום ולעוזר המאמן קורי קאר.
את העונה סיימה הקבוצה במקום השביעי בליגה ארצית צפון והתמודדה בפלייאוף מול הפועל כפר סבא.
בפלייאוף הפסידה הקבוצה 2-1 להפועל כפר סבא שעלתה לשלב חצי גמר הפלייאוף.
לקראת עונת 2022/23 המשיכו צוות המאמנים אוהד יתום וקורי קאר בתפקידם.
מאמן הכושר של הקבוצה היה אור שוורץ.
בתום עונת 2022/2023 ירדה הקבוצה לליגה א' לאחר 6 עונות רצופות בליגה הארצית, וזאת לאחר שסיימה את העונה במקום ה-13 הלפני אחרון בטבלה, אך לבסוף הושארה בליגה לאחר שבית"ר כפר יונה ומכבי עירוני כרמיאל ויתרו על מקומם.
את עונת 2023/24 פתחה הקבוצה במחוז הצפוני של הליגה הארצית.
למאמן הקבוצה מונה קורי קאר, לו זאת עונת הבכורה כמאמן ראשי בקבוצת בוגרים גברים.
המנהל המקצועי הוא אוהד יתום ומאמן הכושר של הקבוצה הוא עומר שלימק.
אל הקבוצה הצטרפו שחקני ליגה ארצית מנוסים דוגמת תומר כהן שהצטרף מהפועל נוף הגליל, להב הולין שהצטרף מבית"ר כפר יונה וליאור קוויק שהגיע ממכבי באקה שירדה לליגה א'.
הקבוצה שנבתנה להתמודדות במחוז שרון של ליגה א' התבשרה כי לבסוף תתמודד במחוז הצפוני של הליגה הארצית.
במהלך העונה הצטרפו לקבוצה איתן דרוט שהגיע מאליצור עירוני נתניה מהליגה הלאומית, ליאב מויאל שהצטרף מאליצור נתניה מליגה א' ואורי אורן שהגיע מאליצור עירוני רעננה מהליגה הארצית.
תומר אלברט עזב במהלך העונה לאליצור עירוני רעננה מהליגה הארצית.
את העונה סיימה הקבוצה במקום ה-5 במאזן של 15 ניצחונות ו-11 הפסדים.
מקום זה היה אמור להוביל אותה לפלייאוף, אך בהחלטה שערורייתית ולא ברורה מצד האיגוד הוחלט במהלך העונה לשנות את הרכב משחקי הפלייאוף כך שבמקום שישתתפו בפלייאוף הקבוצות אשר סיימו במקומות 1-8 כפי שנקבע לפני תחילת העונה, שונה ההרכב לקבוצות אשר סיימו במקומות 1-4.
קורי קאר נמנה בין המועמדים הסופיים לתואר מאמן העונה מטעם ספסל (אתר אינטרנט).
בתום העונה מונה קאר למאמן הראשי של קבוצת הפועל כפר קאסם (כדורסל) מן הליגה הלאומית.
את עונת 2024/25 פתחה הקבוצה במחוז הצפוני של הליגה הארצית.
למאמן הקבוצה מונה תמיר שמחוני, לו זאת עונת הבכורה כמאמן ראשי בקבוצת בוגרים גברים.
עוזר המאמן הוא עומר ברהום, המנהל המקצועי הוא אוהד יתום ומאמן הכושר של הקבוצה הוא עומר שלימק.
המשיכו מהעונה שעברה אורי אורן, איתי וייסברג,רן חנני, תומר כהן ולהב הולין.
במהלך העונה הצטרפו לקבוצה נועם גרינברג מראשון לציון ליגה לאומית ומקסים פילננקו שהגיע מאליצור עירוני נתניה מליגת העל במתכונת כרטיס כפול.
את העונה סיימה הקבוצה במקום ה-5 במאזן של 16 ניצחונות ו-12 הפסדים.
מאזן אשר הוביל אותה לפלייאוף, בפלייאוף הקבוצה הפסידה להפועל מגידו בסדרה של הטוב משלושה משחקים.
הקבוצה סיימה עם זכייה היסטורית בגביע האיגוד שם פגשה את מכבי תל אביב/שהם במשחק הגמר.
ראו גם: רשימת כדורסלני הקבוצה בעלי ערך
אורי ספיר (העלה את הקבוצה מליגה ג' לליגה הארצית)
עונת 1992/1993 - חיים קימלמן, ולאחר מכן הוחלף על ידי שימי ריגר.
עונת 2003/2004 - צביקה רוזנברג, ולאחר מכן הוחלף ע" שימי ריגר.
בתום העונה ירדה הקבוצה לליגה הארצית
עונת 2016/2017 - טל נימצן (בסיום העונה ירדה הקבוצה מהליגה הארצית לליגה א')
עונת 2017/2018 - ניב רבי (בסיום העונה העלה את הקבוצה מליגה א' לליגה הארצית)
עונת 2024/2025- תמיר שמחוני (זכייה בגביע האיגוד)
מכבי ימק"א נצרת (ובאנגלית: Maccabi Y.M.C.A Nazareth) הוא מועדון הכדורסל של העיר הערבית נצרת.
המועדון משתייך לאגודת מכבי ואגודת ימק"א והוא אחד ממועדוני הכדורסל הוותיקים בצפון ישראל ובמגזר הערבי.
לאחר היווסדו בשנות השמונים המועדון הצליח להגיע לליגה הגבוהה ביותר בישראל - ליגה לאומית דאז
מועדון מכבי ימק"א נצרת מכיל בתוכו מספר רב של קבוצות כדורסל ובהם קבוצת הבוגרים שמשחקת בליגה א' באזור הצפון, קבוצת הנשים שמשחקת בארצית במחוז עמקים, קבוצת הנוער בליגה מחוזית - עמקים, קבוצת הנערים בליגה מחוזית - עמקים, קבוצת נערות בליגה א' - צפון, קבוצת ילדים בליגה א' - עמקים.
מכבי חולון נשים היא מועדון כדורגל מהעיר חולון שבישראל.
הקבוצה שיחקה בליגת העל בכדורגל נשים החל מעונת 1999/2000 אך בתום עונת 2020/2021 ירדה לליגה הלאומית.
מכבי חולון זכתה עד כה ב-9 גביעים (שיא ישראלי), מהם 8 ברציפות, החל מעונת 2002/2003 וב-6 אליפויות בליגה הבכירה.
בעונת 2025/2026 התאחדה מכבי חולון עם הפועל פתח תקווה מליגת העל, תחת השם מכבי חולון.
המועדון המאוחד נרשם בליגת העל, במהלך שספג ביקורת על הספורטיביות שלו.
הקבוצה נוסדה בשנת 1999 והצטרפה לליגת הנשים החל מעונתה השנייה.
בשנים הראשונות דשדשה הקבוצה בתחתית הטבלה אך לאחר התפרקות קבוצות הפועל ומכבי תל אביב בתום עונת 2001/2002, השחקניות הבכירות מקבוצות אלו ובראשן סילבי ז'אן הצטרפו לקבוצה.
בעונת 2002/2003 זכתה הקבוצה בדאבל ראשון כשהיא מקדימה את מכבי חיפה בשני המפעלים.
מכבי חיפה התפרקה בעונה שלאחר מכן ושחקניות רבות ממנה הצטרפו לקבוצה.
בעונה זו לא התקיימה ליגה סדירה ומכבי חולון זכתה בגביע המדינה.
הקבוצה הפכה לדומיננטית באופן מוחלט והחל מעונת 2004/2005 זכתה בחמישה דאבלים רצופים כשהיריבה העיקרית שלה על התארים היא קבוצת אס"א תל אביב.
בגביע השמיני ברצף זכתה הקבוצה בעונת 2009/2010 אך בעונה זו הפסידה את האליפות לאס"א תל אביב.
בעונת 2012/2013 זכתה הקבוצה בגביע התשיעי שהיה גם התואר האחרון בו זכתה הקבוצה עד היום.
בעונת 2020/2021 לא הצליח המועדון להעמיד קבוצה ובסופו של דבר החליטה ההתאחדות להפסיק את פעילותה בעונה זו.
בתום העונה ירדה לליגה הלאומית.
לאחר האיחוד עם הפועל פתח תקווה, חזרה הקבוצה לשחק בליגת העל.
בשנת 2006 שיחקה מכבי חולון בשלב הבתים של ליגת האלופות לנשים שהתקיים באוקראינה.
מכבי חולון הוגרלה לבית עם אלופת אוקראינה - צ'רינגוב, אלופת קפריסין - א.י.ק קוקינוחוביאון פמגוסטה, ואלופת יוון, פאוק.
את הטורניר החלה מכבי חולון עם תיקו 1-1 נגד אלופת יוון פאוק, סילבי ז'אן כבשה את השער למכבי חולון.
במחזור השני של שלב הבתים פגשה מכבי חולון את הקבוצה החלשה בבית א.י.ק קוקינוחוביאון פמגוסטה, וניצחה אותה 5-0. סילבי ז'אן כבשה שלושער ופחימה סיון הוסיפה צמד.
במחזור האחרון של שלב הבתים הפסידה מכבי חולון לאלופת אוקראינה צ'רינגוב בתוצאה 3-0, סיימה שנייה בבית והודחה מליגת האלופות לנשים.
מכבי לוס אנג'לס היה מועדון כדורגל אמריקאי חובבני מהעיר לוס אנג'לס, שהוקם בשנות ה-70 של המאה ה-20 על ידי ישראלים שחיו בעיר.
השחקן המפורסם ביותר ששיחק בשורות הקבוצה הוא מקס ווזניאק הפולני, שהיה מאמן נבחרת ארצות הברית בכדורגל ב-1973.
הקבוצה שיחקה באליפות אזור לוס אנג'לס הגדולה, ולצד בית לחם סטיל זהו אחד ממועדוני הכדורגל המצליחים ביותר בתולדות ארצות הברית, כאשר מכבי זכתה בגביע ארצות הברית הפתוח חמש פעמים.
מועדון הכדורגל של מכבי לוס אנג'לס נוסד על ידי קבוצת ישראלים שהשתקעו בארצות הברית, על מנת שתהיה קבוצת ספורט לתעסוקה ושעשוע בימי ראשון.
הקבוצה החלה לשחק באופן תחרותי בשנת 1971, אז גם נוסדה רשמית, כאשר היא שיחקה ב"ליגת אליפות לוס אנג'לס הגדולה" שהכילה 12 קבוצות מאזור לוס אנג'לס.
למרות זיהוייה של הקבוצה כקבוצה ליהודים וישראלים וסמלה שהורכב ממגן דוד וסמל תנועת מכבי העולמית, בקבוצה שיחקו שחקנים ממגוון מדינות, ורבים מהם כלל לא היו יהודים, לצד ישראלים, חלקם אף שיחקו בליגה הלאומית של ישראל כמו אלי מיאלי שזכה במלך השערים בישראל ולאחר מכן השתקע בארצות הברית עם אחיו.
בשנים 1981/1982 יהודה נקסון היה מאמן הקבוצה.
הקבוצה הפסיקה להתקיים כקבוצה מקצוענית אחרי עונת 1982, אך מחלקות הנוער "מכבי אתלטיק קלוב" קיים עד היום.
מכבי ירושלים (לעיתים כונתה בר כוכבא ירושלים, מכבי חשמונאים ירושלים או מכבי חשמונאי ירושלים) הייתה אחת מקבוצות הכדורגל הראשונות שפעלו בארץ ישראל בתקופת המנדט הבריטי.
המועדון הוקם ב-1911 והוא נמנה עם המועדונים הוותיקים ביותר והמייסדים של הליגה הבכירה בארץ ישראל כשהשתתף בעונת הבכורה (1931/1932).
בתקופה שקדמה להקמת המדינה נחשבה הקבוצה לאחת החזקות והדומיננטיות בארץ ישראל, כאשר היא העפילה לשני משחקי הגמר הראשונים של גביע ארץ ישראל (לאחר הקמת המדינה: גביע המדינה).
בשתי הפעמים היא נחלה הפסדים, להפועל תל אביב בגביע של 1928 ולמכבי תל אביב בעונת 1928/1929, כאשר בראשון הוכרזה כזוכה במשותף עם הפועל תל אביב.
מגרשה הביתי של הקבוצה שכן במקום בו נמצא כיום גן ארזי הבירה בשכונת מעלות דפנה, סמוך לשכונת הבוכרים ושכונת בית ישראל.
המגרש היה גם מגרשה הביתי של קבוצת המשטרה הבריטית.
מלבד הקבוצה הבוגרת כלל המועדון גם ארבע קבוצות נוער, שנקראו "יונה", "נורדיה א'", "נורדיה ב'" ו"הסמל".
צבע החולצות של שחקני המועדון היה כחול-לבן.
הקמת הקבוצה ומשחקי הידידות הראשונים
מכבי ירושלים הוקמה בשנת 1911, והייתה קבוצת הכדורגל העברית השנייה שהוקמה בתקופת היישוב.
קדמה לה רק מכבי תל אביב שנוסדה ב-1906. זמן קצר לאחר הקמת מכבי ירושלים, ב-1912, הוקמה מכבי "אבשלום" פתח תקווה.
בתקופה זו בתולדות היישוב לא היו מסגרות מאורגנות כגון ליגה וגביע, ולפיכך עיקר משחקיה של הקבוצה בראשית ימיה היו משחקי ידידות נגד הקבוצות האחרות בארץ ונגד קבוצות צבאיות או ערביות שהגיעו למשחקי ראווה.
עם כיבוש ירושלים מידי האימפריה העות'מאנית על ידי גנרל אדמונד אלנבי בדצמבר 1917, החלה מגמת שיפור במצב הכדורגל בארץ ישראל.